Downsindroomdag ook in Worcester | Sunshine Coast News
LOCAL TIME: 03:38 pm | Tuesday, 23 July
Where am I? ShowMe™ » Jeffreys Bay > News > Jeffreys Bay News > Downsindroomdag ook in Worcester
Downsindroomdag ook in Worcester
Date: April 29, 2019 | Posted in Jeffreys Bay News | News | Sunshine Coast News
Die Worcester-hospitaal hetter viering van Wereld-Downsindroomdag op 21 Maart saam met kinders met Downsindroom en hul gesinne kolwyntjies geniet en geskenkpakkies uitgedeel.
Dr. Arnold Engelbrecth van die Worcester-hospitaal by Jacqueline Cookson en haar seun, Jade, en dr. Beth Engelbrecth (hoof van die Wes-Kaapse departement van gesondheid).
"Dit is vanjaar tien jaar dat die hospitaal op n kwartaallikse grondslag ondersteuning gee aan kinders met Downsindroom, 'n toestand wat veroorsaak word weens 'n ekstra chromosoom. Die hoof van die departement van gesondheid in die Wes-Kaap, dr. Beth Engelbrecth, het gese dat die verrigtinge ook die geleentheid skep om die pad wat ouers saam met hul kinders stap, te vier," se Sandra Maritz, 'n woordvoerder van diegesondheidsdepartement.
Gesinne van so ver as Ceres en Bredasdorp het die geleentheid bygewoon. "Oor die jare het die aantal pasiente met Downsindroom wat van die pediatriese eenheid se dienste gebruik maak, aansienlik vermeerder vanwee uitreike deur die hospitaal na die gemeenskap asook die steun van die Universiteit Stellenbosch en die Tygerberg-hospitaal," se Maritz.
Maritz se die hoogtepunte sedert die inisiatief begin is, sluit in 'n prys vir uitnemendheid in dienslewering deur die Wes-Kaapse Down-sindroom-vereniging (2011), 'n navorsingsprojek oor die uniekheid van die diens wat hier gelewer word (2015) en deelname aan die ontwikkeling van protokol vir die provinsie oor toesighouding oor kinders met Down-sindroom uit 'n gesondheidsperspektief.
Bel dr. Arnold Engelbrecht of sr. Sharon Zinkfontein by 023 348 6446 vir nog inligting oor die fokusdae wat die hospitaal se pediatriese afdeling aanbied.